Diari Oficial de la Generalitat Valenciana


Sumari del DOGV 1566, del 17-06-1991 (1991/821533)

DECRET 88/1991, de 29 de maig, del Consell de la Generalitat Valenciana, pel qual s'aprova la modificació de la denominació dels Col-legis Professionals de Delineants, i també la modificació de l'article 8 dels estatuts.
----------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1991/05/29/88/dof/vci/html**

### Dades del document

Número de DOGV
:   1566

Data del DOGV
:   17-06-1991

Secció del DOGV
:   DISPOSICIONS GENERALS

Número del document
:   1991/821533


Data del document
:   29-05-1991

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Decret 88/1991, de 29 de maig, del Consell de la Generalitat Valenciana, pel qual s'aprova la modificació de la denominació dels Col.legis Professionals de Delineants, i també la modificació de l'article 8 dels estatuts.  
L?article 31.22 de la Llei Orgànica 5/1982, d'1 de juliol, aprovatòria de l'Estatut d'autonomia de la Comunitat Valenciana, atribueix a la Generalitat Valenciana la competència exclusiva en matèria de col·legis professionals.  
La disposició transitòria primera del Decret 123/1986, de 20 d'octubre, del Consell de la Generalitat Valenciana, de Consells Valencians de col·legis professionals, estableix que fins que no es regule per llei de les Corts Valencianes la normativa relativa a col·legis professionals hauran de complir-se els requisits legals i formals exigibles segons que disposa la Llei 2/1974, de 13 de febrer, de col·legis professionals, modificada per la Llei 74/1978, de 26 de desembre, i els estatuts generals dels seus respectius col·legis professionals.  
L?article 4.2 de l'esmentada Llei 2/1974, preveu que el canvi de denominació dels col·legis professionals serà promogut pels col·legis mateixos, d'acord amb el que disposen els respectius estatuts, i necessitarà l'aprovació per decret.  
L?article 6.5 de la Llei 2/1974 disposa que la modificació dels estatuts generals dels col·legis exigirà els mateixos requisits que la seua aprovació. Per a aquesta aprovació l'article 6.2 d'aquesta llei estableix l'exigència que els consells generals elaboren, per a tots els col·legis d'una mateixa professió, uns estatuts generals que seran sotmesos a l'aprovació del Govern, a través del ministeri competent.  
L?article 9 de l'esmentat Decret 123/1986, de 20 d'octubre, del Consell de la Generalitat Valenciana, disposa que els col·legis professionals i els seus consells valencians, es relacionaran amb l'Administració valenciana a través del departament del Govern valencià que siga competent en relació amb la professió respectiva.  
De conformitat amb tot l'anterior i amb l'article 35.c) de la Llei 5/1983, de 30 de desembre, de Govern Valencià, a proposta del Conseller d'Obres Públiques, Urbanisme i Transports i amb la deliberació prèvia del Govern Valencià en la reunió del dia 29 de maig de 1991,  
DECRETE  
Article primer  
Es modifica la denominació dels Col·legis professionals de Delineants que passaran a denominar-se Col·legis Professionals de Delineants i Dissenyadors Tècnics.  
La denominació dels col·legis caldrà adequar-la al que preveu el paràgraf anterior en tots els casos que aquesta aparega als estatuts.  
Article segon  
Es modifica el paràgraf primer de l'article 8 dels estatuts, que quedarà així:  
«Membres dels col·legis.  
Seran membres dels col·legis els delineants en qualsevol de les seues categories que estiguen en possessió dels títols que s'indiquen en el decret de creació del col·legi.  
Seran així mateix membres dels col·legis els que hagen obtingut els títols de Disseny Tècnic, creats o que es puguen crear d'acord amb les disposicions del Ministeri d'Educació i Ciència.  
En ambdós casos hauran de sol·licitar la incorporació al col·legi i complir els altres requisits exigits en els estatuts.,  
Així mateix, aquells que superen els exàmens que es convoquen a l'efecte».  
DISPOSICIO FINAL  
Aquest decret entrarà en vigor l'endemà de la publicació en el Diari Oficial de la Generalitat Valenciana.  
València, 29 de maig de 1991.  
El President de la Generalitat Valenciana,  
JOAN LERMA I BLASCO  
El Conseller d'Obres Públiques, Urbanisme i Transports,  
EUGENIO L. BURRIEL DE ORUETA


Còpia Permalink ELI